Boek van die week: Die Kampioene-reeks - Wêreldwyd
deur Wêreldwyd | Jan 4, 2019 | Blog
Kom stap in die voetspore van Suid-Afrika se grootste sporthelde. Hierdie fantastiese nuwe reeks plaas die kollig op Suid-Afrikaanse sportlegendes se reis na nasionale en internasionale roem. Dit is geskryf vir lesers van nege jaar en ouer. Die reeks vertel die opwindende stories van vyf sportsterre uit verskillende agtergronde wat almal supersterre geword het.
Voorstelle vir klaskameraktiwiteite kom in elke boek voor.
Ontdek hoe Siya Kolisi bo sy moeilike grootwordjare in die Oos-Kaap uitgestyg het om een van ons land se grootste rugbysterre te word.
Ontmoet Wayde van Niekerk, ’n skraal, tengerige seuntjie wat teen alle verwagtinge in ’n Olimpiese superster en een van die vinnigste mense op die planeet geword het.
Caster Semenya se skooljare was moeilik, maar sy het bo haar omstandighede uitgestyg en deesdae is sy ’n sportambassadeur vir ons land wat met ’n Olimpiese goue medalje spog.
Van sy kinderdae toe hy saam met sy broer straatkrieket voor die moskee in Tongaat gespeel het, tot ’n internasionale loopbaan as sportster wat die landskap van Suid-Afrikaanse krieket vir ewig verander het – maak kennis met die legendariese Hashim Amla